GiliGold/VAD_KnessetCorpus huggingface dataset:
חיים ילין: לא יעזור כלום, אם זה לא בבסיס התקציבים אנחנו ניפגש כאן כל שנה בתקציב ונלחם על התקציב הזה.
יפעת שאשא ביטון: תודה רבה חבר הכנסת חיים ילין.
יפעת שאשא ביטון: לפני שאנחנו פותחים את הדיון אני כן רוצה לדבר לפחות לגבי התקופה שעברנו עד היום.
יפעת שאשא ביטון: ברגע שהתקבלה החלטה לגבי גני ילדים ומוסדות חינוך אנחנו ביקשנו להרחיב בעצם את ההחלטה גם לגבי מעונות היום.
יפעת שאשא ביטון: זאת אומרת, כן הייתה התייחסות לכל הנושא של לידה עד 3 והיא יצאה מתוקף היותי יושבת ראש ועדה.
יפעת שאשא ביטון: פניתי למי שצריך ויצרנו הרחבה של ההחלטה.
יפעת שאשא ביטון: בסופו של דבר אנחנו חייבים להבין, אני בניגוד לחברי לא מטילה את האחריות על משרד אחד.
יפעת שאשא ביטון: אני חושבת שיש כאן אחריות בין-משרדית ורק אם אנחנו נעבוד בשיתוף ונשלב ידיים נצליח להביא את הדברים לידי מימוש ואפילו למימוש טוב.
יפעת שאשא ביטון: לבד, אני לא סומכת על אף משרד שיוכל לעשות את זה מ-א' ועד ת' ולכן בעצם יושבים כאן נציגים של משרדים שונים וגופים שונים.
יפעת שאשא ביטון: אני רוצה לשמוע את ההתייחסות שלכם בחלוקה לשלושה דגשים.
יפעת שאשא ביטון: האחת, אם אנחנו מדברים כבר על מעטפת ביטחונית אז להתייחס אליה גם בשגרה, להתייחס אליה גם בחירום דוגמת גל הטרור שאנחנו נמצאים בו היום.
יפעת שאשא ביטון: ברובד השלישי אני מחלקת את זה גם לעניין של בינוי, של המבנים עד כמה באמת הם בטיחותיים אל מול כוח האדם, אם זה מאבטחים ואחרים שצריכים לשמור.
יפעת שאשא ביטון: זה נשמע מורכב, כן זה רק מוכיח עד כמה אנחנו צריכים להיכנס כאן לעובי הקורה כדי לטפל בזה בצורה מעמיקה ומקיפה.
יפעת שאשא ביטון: אפתח בשביל ידידי עם המשרד לביטחון פנים.
< ענת חן מיכאלי: פקד ענת חן מיכאלי.
< ענת חן מיכאלי: ראשית בהתייחס לנאמר פה, אני חייבת לציין.
< ענת חן מיכאלי: משטרת ישראל והמשרד לביטחון פנים פועלים על פי החלטות ממשלה.
< ענת חן מיכאלי: על פי החלטת ממשלה האחריות וההבטחה המבוצעת על ידי משטרת ישראל היא במוסדות מוכרים ששייכים למשרד החינוך ולא למשרד הכלכלה.
< ענת חן מיכאלי: בהתאם לזה גם המוסדות והמעונות של משרד הכלכלה מתוקצבים על ידי משרד הכלכלה.
< ענת חן מיכאלי: היינו הך לגבי גני ילדים.
< ענת חן מיכאלי: ישנה החלטת ממשלה שבאה ומציינת שלא תהייה תוספת אבטחה בגני ילדים למעט מה שתוקצב בעבר על ידי הסוכנות היהודית.
< ענת חן מיכאלי: ההמלצה שלנו, בהתייחס במידה וכן יוחלט להציב אבטחה וכל עוד המעטפת של מעונות היום היא בעצם תחת משרד הכלכלה, שהאחריות ומי שינהל את כל סוגית האבטחה, קב"ט (קצין ביטחון) משרד הכלכלה אל מול קב"טי הרשויות – הם יוכלו לתת מענה.
< ענת חן מיכאלי: כך שהמאבטחים בסופו של דבר יוצבו על ידי פרמטרים ותבחינים שנקבעו למאבטחי מוס"ח (מוסדות משרד החינוך) עדיין הם יעמדו בתבחינים ובהכשרות כפי שנקבעו.
< ענת חן מיכאלי: בעצם כל הניהול יהיה באמצעות הקב"ט של משרד הכלכלה.
< ענת חן מיכאלי: גם הוא מונחה בכל מקרה על ידנו.
יפעת שאשא ביטון: על ידי המשטרה.
< ענת חן מיכאלי: כן.
אורי מקלב: יש לכם חוות דעת מקצועית?
אורי מקלב: יש הבדל בין גן ילדים, לא ניכנס למה מקבלים גני הילדים ומהי המעטפת הביטחונית שהם מקבלים – כדי שנדע אנחנו, יש הבדל במהות בין גן הילדים למעון בין אם הוא נמצא לידו ובין אם הוא לא נמצא לידו?
אורי מקלב: אני כבר לא שואל את השאלה שאני חושב שהיא הכי שאלתית.
אורי מקלב: מה ההבדל בין בית ספר, לילד בגיל שמונה לילד בגיל שלוש?
<מרצדס צרפתי: תינוק פחות יכול לרוץ לבד.
אורי מקלב: זה רק מעצים עוד יותר את הבעיה.
אורי מקלב: אנחנו מבינים שבית ספר קצת יותר פתוח, קשה לשלוט עליו בכניסה וביציאות ולכן יש איזו שמירה בכניסה.
אורי מקלב: את זה גם אנחנו מבינים, אנחנו חיים בתוך העם, אנחנו חיים בתוך המצב ומבינים שיש הבדל מסוים.
אורי מקלב: אבל מבחינת יד הביטחון ובכלל הצרכים הביטחוניים, האם אתם רואים הבדל?
אורי מקלב: אנחנו רואים שהגני ילדים והמעונות, המעונות הם הכי פחותים, הם הכי פחות מסוכנים בגלל כך וכך - - -
יפעת שאשא ביטון: לא.
יפעת שאשא ביטון: לא בגלל שהם פחות מסוכנים.
יפעת שאשא ביטון: אני חושבת שזה כי הגופים השונים שאחראים עליהם - - -
אורי מקלב: צריכה להיות הנחייה, צריך משהו מקצועי.
אורי מקלב: שמשרד לביטחון פנים יגיד קודם מה הם הצרכים, תקציב, אחריות, אם זה הקב"ט של הרשויות המקומיות או הקב"ט של משרד הכלכלה.
אורי מקלב: אחרי זה באמת צריך לראות, אבל אנחנו לא נתחיל בהנחיה והדרכה מקצועית, באמת להוציא מסמך - - -
יפעת שאשא ביטון: אתה בעצם מדבר על מסמך שמדבר על התקנים או הפורמט שלפיו צריך - - -
אורי מקלב: כן, הצרכים שצריכים המעונות.
אורי מקלב: הצרכים הביטחוניים שלהם.
אורי מקלב: אם יש הבדל בין גן ילדים למעון בבעייתיות שיש בו, בצרכים הביטחוניים שיש בו.
יפעת שאשא ביטון: נציגת משרד הכלכלה אני רוצה שתספרי לי בכלל מבחינת האבטחה.
יפעת שאשא ביטון: אני יודעת שבדרך כלל במעונות יש אבטחה אם אנחנו מדברים על אשכולות של 100 ילדים, נכון?
יפעת שאשא ביטון: או שזה משרד החינוך באשכולות של גנים.
יפעת שאשא ביטון: במעונות אתם בכלל לא מחזיקים אבטחה בזמן של שגרה?
אורי מקלב: מעל מספר מסוים יש גם בגני ילדים שמירה.
<מלי שטריגלר: אני מלי שטריגלר מנהלת אגף מעונות יום.
<מלי שטריגלר: במעונות היום עד כה, למעט בשבועיים האחרונים בהתאם לתקצוב ולהנחיה שקיבלנו, אם יש אבטחה זה רק מתוך יוזמה מקומית של ההורים, של המפעילים ושל מי שלא יהיה.
<מלי שטריגלר: אני סומכת את ידיי על כל הדברים שאתה אמרת וגם חבר הכנסת מקלב.
<מלי שטריגלר: כל מה שנאמר כאן, אנחנו בהחלט סומכים את ידינו.
<מלי שטריגלר: לצערנו נוצרה איזה, לא יודעת, איזו הפרדה במקום למדוד את הילד של ההורים בודקים אם הילד הוא של משרד הכלכלה או של משרד החינוך.
<מלי שטריגלר: אבל זה לא משנה, זה אותו ילד שעובר במלאות לו שלוש שנים ממשרד א' למשרד ב', זה לא משנה.
<מלי שטריגלר: לשמחתנו באמת מעונות היום קיבלו תקצוב לאבטחה בשבועיים האחרונים שיסתיימו בסוף החודש הקלנדרי הקודם.
<מלי שטריגלר: בהחלט אנחנו חושבים שנכון וראוי להמשיך לאבטח את המעונות.
<מלי שטריגלר: כמו שאמרה מרצדס בקריאת ביניים בתגובה לשאלתך חבר הכנסת מקלב, דווקא במעונות היום לשיטתנו ולתפיסתנו, לשיטתנו מכיוון שמדובר באוכלוסייה שלא יודעת לקבל הוראות ולרוץ בעצמה וכל מיני דברים, דווקא שם יותר חשוב לתת את מרווח הביטחון הנוסף מעבר לגני הילדים.
<מלי שטריגלר: אפילו שם לא לספור 100 ילדים או לא הגיע בכלל למדדים האלה.
<מלי שטריגלר: נחשפו לזה גם במהלך "צוק איתן" כשהיינו צריכים לנסות למדוד לפי הניחות פיקוד העורף את משך זמן הריצה למרחבים המוגנים.
<מלי שטריגלר: יש הבדל גדול, וגם בתוך המעון יש הבדל בין כיתת התינוקות לכיתת המבוגרים עם היכולת למצוא מרחב מוגן.
<מלי שטריגלר: בכל אופן, אנחנו עובדים - - -
חיים ילין: אבל אלו שני דברים שונים.
חיים ילין: לגבי ירי טילים את צריכה יותר כוח אדם פנימי כדי לקחת את התינוקות.
חיים ילין: נגד הסכינאות את צריכה אנשים שישמרו שאף לא יכנס פנימה.
חיים ילין: אלו שני דברים שונים.
חיים ילין: תאמיני לי שבשניהם - - -
<מלי שטריגלר: אני מדגישה מעבר כי חס וחלילה באירוע פח"ע (פעילות חבלנית עוינת) אם מגיעים לגן ילדים אז הגננת יכולה לצעוק לכל הילדים לרוץ פנימה ואני לא יודעת מה היא תצליח לעשות עם זה.
<מלי שטריגלר: במעון יום זה לא עובד.
אורי מקלב: את יכולה לסגור, יש איזה היגיון בהנחיה לבצע, אין שיתוף פעולה.
<מלי שטריגלר: על פי ההנחיות שלנו בשוטף, מעונות היום נדרשים ומבצעים.
<מלי שטריגלר: יש להם גדרות ושערים ננעלים, יש להם לחצן מצוקה.
<מלי שטריגלר: אנחנו עובדים בשיתוף פעולה גם עם פיקוד העורף עכשיו למיפוי כל המוענות.
<מלי שטריגלר: עשינו יחד תרגול עם מוסדות החינוך, עשינו תרגול לשעת חירום שכולל גם התמודדות רגשית, איך מדריכים, איך מנחים וגם באמת תרגול אמתי מה אמורים לעשות בשעת חירום.
<מלי שטריגלר: יש עכשיו פרויקט של רח"ל (רשות החירום הלאומית) שמשרד הכלכלה נבחר להוביל בעניין התמודדות ילדים וצוותים עם מצבי טראומה מתמשכים.
<מלי שטריגלר: אני חוזרת ואומרת שבהחלט אנחנו מבקשים ומברכים ומצפים מאוד שהמשרד לביטחון פנים יסכים להמשיך לתת אבטחה במעונות היום, ולא משנה אם זה באחריות של הקב"ט הזה או לא.
<ענת חן מיכאלי: זה לא אני.
<ענת חן מיכאלי: המימון שהיה הוא של משרד האוצר.
<ענת חן מיכאלי: זה לא קשור לאם אני הסכמתי או לא, אבל נמשיך ונסכים, שוב פעם, שאם משטרת ישראל תיקח אחריות אז זה כבר דורש התייחסות מפכ"ל ודרג בכיר.
<ענת חן מיכאלי: אני לא אוכל להתייחס לזה.
אורי מקלב: מהם ההיקפים?
אורי מקלב: בכמה מעונות מדובר שהם צמודים לאשכולות גנים?
אורי מקלב: בכמה מדובר שהם בנפרד?
<מלי שטריגלר: כמו שאמרתי קודם, אנחנו בתפיסה לא חושבים שנכון להסתכל על מעונות דווקא בקטע של אשכולות ושל צמידות ושל 100 ילדים – אני לא יודעת להגיד לך כמה צמודים לגני ילדים.
<מרצדס צרפתי: 2,033.
<מרצדס צרפתי: מעונות מוכרים.
<מלי שטריגלר: הוא שואל כמה צמודים לגני ילדים.
חיים ילין: זה מה שמכירים.
חיים ילין: יש גם משפחתונים ויש עוד כל מיני דברים.
<מלי שטריגלר: מעונות יום מוכרים קיימים היום כ-2,000 קשה לנו לאמוד את מספר המעונות בסך הכול מכיוון שיש שהם לא מכורים ואז הם לא מוכרים, אבל אנחנו מעריכים אותם קרוב ל-10,000.
<מלי שטריגלר: בין 9,000 ל-1,000 - - -
יפעת שאשא ביטון: לדיון הנתון הזה הזה פחות רלוונטי כי אנחנו בעצם מדברים על אבטחה במעונות שהם מוכרים ושהם גם בפיקוח ועליהם אנחנו יכולים לקחת אחריות.
<מלי שטריגלר: ואנחנו מדברים גם על הצהרונים.
<מלי שטריגלר: הצהרונים פונים בדרך כלל במסגרת משרד החינוך בשעות אחר הצהריים וגם אותם צריך לאבטח וגם הם שייכים לתחומי האחריות שלנו.
יפעת שאשא ביטון: שהם בעצם אובטחו בהוראת השעה שניתנה עד לסוף אוקטובר.
אורי מקלב: מהרשויות המקומיות גם כן נמצאים?
אורי מקלב: הקב"ט בכלל עובר שם?
<מלי שטריגלר: לא.
<מלי שטריגלר: אני אסביר לך.
<מלי שטריגלר: הקב"טים - - -
יפעת שאשא ביטון: בדרך כלל בחלק מהמקומות הם בקשר של מחלקת החינוך עם המעונות, אבל ברמה של הנחייה.
אורי מקלב: העירייה יודעת בכלל אם יש קריאה ברחוב הזה?
אורי מקלב: לא מזמן, אני אגיד לכם, כל חברי הכנסת בעקבות איומים ובכלל אנשי ציבור המשטרה עשתה מיפוי של כל אנשי ציבור.
אורי מקלב: המשטרה היום בשביב אלקטרוני, ואתם יודעים את זה טוב ממני, אם יש קריאה מאזור מסוים שיש חשש, אז יש הערכות אחרת לגמרי.
אורי מקלב: קב"ט עירוני או כל קב"ט אחר שיודע שבאזור שברחוב הזה יש מוסד ציבורי ובוודאי מוסד חינוכי אז כל ההערכות היא אחרת.
אורי מקלב: הם מבחינתם גם יודעים לתת את המענה.
אורי מקלב: האם בכלל הרשות המקומית יודעת?
אורי מקלב: האם יש לה את המיפוי שלה?
יפעת שאשא ביטון: הרשויות בדרך כלל יודעות.
<מרצדס צרפתי: הרשויות המקומיות לא יודעות.
<מרצדס צרפתי: ב"צוק איתן" גילנו את זה בצורה החזקה ביותר.
<מרצדס צרפתי: הרשויות המקומיות לא יודעות את המוסדות המוכרים שיש, למרות שאנחנו כמה וכמה פעמים ניסינו לייצר שיתוף פעולה ולהעביר מיפויים מאוד מאוד מדויקים עם כתובות, שם של מנהלת המעון.
<מרצדס צרפתי: הרשויות המקומיות לא מכירות.
<מרצדס צרפתי: הקב"טים לא מכירים את כל המעונות.
<מרצדס צרפתי: כמובן שבעת צרה הם יחלצו לטובת המעון כי יש איזה אירוע בעיר שלהם, אבל הם לא מכירים.
יפעת שאשא ביטון: אין שם תהליך של קשר שוטף?
יפעת שאשא ביטון: אתה אומר שבמקומות שזה קורה זה על בסיס של קשר וולונטרי.
<מלי שטריגלר: קב"ט הרשות הוא קב"ט משותף - - -
אורי מקלב: הרשות המקומית יודעת על מקומות רגישים, להיות כשיש התראה על חדירה, על חשש, כי הקב"ט לא יודע בכלל שבאזור הזה יש גם מוסד חינוכי, והוא גם לא ייתן מענה לזה.
<מרצדס צרפתי: קב"ט הרשות מוחזק גם על ידי הרשות וגם על ידי משרד החינוך לכן הוא מכיר את מוסדות החינוך, לכן הוא אמון עליהם.
<מרצדס צרפתי: הוא לא קשור בכלל - - -
אורי מקלב: אחד הקב"טים אמר לי: 'אני גם לא יכול, אין לי שום סמכות להתעסק.
אורי מקלב: לא בגלל שאני לא רוצה'.
אורי מקלב: הוא אומר לי: 'אין לי סמכות'.
<מרצדס צרפתי: זה עניין של אחריות.
אורי מקלב: הוא אומר לי: 'אני לא רוצה להיכנס לזה משום שאני לא רוצה לקחת אחריות ואין לי אחריות גם'.
יפעת שאשא ביטון: מה שאומר שבשביל לקחת את המסקנה או ההצעה של משרד ביטחון פנים שיהיה קשר בין קב"ט של משרד הכלכלה לבין קב"ט של הרשות, בכלל צריך ליצור קודם את הקשר בין קב"ט הרשות לבין המעונות היום - - -
<יוחאי וג'ימה: תרשי לי, אני רוצה לעשות קצר עם זה.
<יוחאי וג'ימה: אני יוחאי וג'ימה.
<יוחאי וג'ימה: אני ראש מנהל ביטחון וחירום במרכז השלטון המקומי.
<יוחאי וג'ימה: שנדע מספרים ונדע על מה מדובר בכל נושא אבטחת מוסדות חינוך.
<יוחאי וג'ימה: סך הכול מדובר ב-5,000 מאבטחים שמוצבים.
<יוחאי וג'ימה: חלקם בגני ילדים – בערך 700-800 גני ילדים שבעבר אובטחו על ידי הסוכנות היהודית וזה המשיך.
<יוחאי וג'ימה: השאר אלו בתי ספר.
<יוחאי וג'ימה: איפה אין?
<יוחאי וג'ימה: איפה שאין אלו בתי ספר שמתחת ל-100 תלמידים וגני ילדים.
<יוחאי וג'ימה: גני ילדים מבחינת המספרים, 18 אלף גני ילדים במדינה.
<יוחאי וג'ימה: עוד 2,000-2,100 מעונות יום מוכרים.
<יוחאי וג'ימה: גני הילדים האלה לא מקבלים אבטחה ושיהיה ברור שה-18 אלף האלה לא מקבלים - - - <קריאה:> זה לא נכון.
יפעת שאשא ביטון: הם מקבלים באשכולות, אבל יש להם כללי בטיחות - - -
<ענת חן מיכאלי: אני מבקשת להדגיש כי זה עלה פה כמה פעמים.
<ענת חן מיכאלי: אני מתנצלת שאני מתפרצת, אבל למען הסדר הטוב.
<ענת חן מיכאלי: לגני ילדים אין קריטריון של אשכול גנים, האם זה גן נפרד או כמות תלמידים.
<ענת חן מיכאלי: גני הילדים שמקבלים היום אבטחה זה על פי רשימה שהתקבלה בהחלטת הממשלה בשנת 2005.
<ענת חן מיכאלי: גני ילדים שתוקצבו לאבטחה על ידי הסוכנות היהודית.
<ענת חן מיכאלי: על מנת ליצור שימור מצב הוחלט על ידי הממשלה להמשיך לאבטח שם, אבל מעבר לזה לא תתווסף אבטחה לגני ילדים.
יפעת שאשא ביטון: מי הגנים האלה?
יפעת שאשא ביטון: זאת אומרת איך הוחלט?
<ענת חן מיכאלי: גני הילדים של משרד החינוך.
<ענת חן מיכאלי: אין קריטריון בגני ילדים.
<ענת חן מיכאלי: הקריטריון היחידי הוא - - -
<יוחאי וג'ימה: מדברים על מי שתוקצב.
<ענת חן מיכאלי: על זה אנחנו מדברים, אם ניתנה שם אבטחה וזה על ידי הקב"ט של הרשות או כל גורם אחר, זה לא אחריות - - -
<יוחאי וג'ימה: על מה שמתוקצב עכשיו.
<ענת חן מיכאלי: אני מדברת על מה שמתוקצב.
<יוחאי וג'ימה: אנחנו מדברים על מה שמתוקצב וזה מה שאני מדבר, לא על - - -
יפעת שאשא ביטון: מי החליט מי הגנים המתוקצבים?
יפעת שאשא ביטון: מעניין אותי כדי להבין.
<ענת חן מיכאלי: זו הייתה החלטת ממשלה שדנה בנושא תקצוב מוסדות החינוך.
<ענת חן מיכאלי: שם הוגשה רשימה של גני ילדים - - -
יפעת שאשא ביטון: שנבחרה על פי איזה קריטריון?
<ענת חן מיכאלי: הם לא נבחרו על פי קריטריון.
<ענת חן מיכאלי: זה היה קריטריון של הסוכנות היהודית.
<ענת חן מיכאלי: בצורה היסטורית עד 2005 בתעדופים של קרבה לקו תפר או כל קריטריון אחר.
<ענת חן מיכאלי: בהתאם לזאת פשוט הממשלה החליטה מאחר חוסר בתקציב אין להם אפשרות לאשר מימון גני ילדים.
<ענת חן מיכאלי: על מנת לא לפגוע באותם גנים שכן קיבלו הם עדיין ימשיכו לממן אותם.
<ענת חן מיכאלי: זה הקריטריון היחיד.
<ענת חן מיכאלי: אין שום - - -
<אחז אגם: אחז אגם, יושב ראש פורום הגנים בוועד ההורים של תל אביב.
<אחז אגם: במילים אחרות, כל מוסד שהוקדם אחרי 2005 לא מקבל.
<יוחאי וג'ימה: תן לי להמשיך, אני לא סיימתי.
<אחז אגם: רק להגיד משפט כדי לסכם.
<אחז אגם: כל מוסד שהוקם אחרי 2005 לא קיבל תקצוב.
<אחז אגם: רק מי שהיה לפני 2005 קיבל.
<אחז אגם: כלומר, כל מוסד אחרי 2005 שנבנה לא מקבל – גן ילדים כמובן.
<יוחאי וג'ימה: היום המערכת שקיימת, היום יש מערכת יחסים בין משרד החינוך-משטרה-משרד לביטחון פנים-משטרת ישראל והרשות המקומית.
<יוחאי וג'ימה: ההשתתפות של הרשות המקומית היא 34% בתקציב אבטחה.
<יוחאי וג'ימה: במצטבר מדובר על 300 מיליון בשנה תקציב אבטחה.
<יוחאי וג'ימה: הרשויות מממנות 34%, עזוב את ירושלים שהיא מקבלת בפני עצמה, יש לה השתתפות ב-100%.
<יוחאי וג'ימה: גן ילדים כזה מקבל חליפת מיגון שהיא מוסדרת במשרד החינוך בין משרד החינוך לרשות המקומית כמו בית ספר שהוא מאובטח.
<יוחאי וג'ימה: חליפת מיגון שכוללת גם גדרות, גם זמזם מצוקה, אינטרקום וכל מה שקשור לזה.
<יוחאי וג'ימה: יש קב"ט מוסדות חינוך חוץ מהקב"ט הרשות.
<יוחאי וג'ימה: זה הולך לפי מספרים, לפי תקן.
<יוחאי וג'ימה: כל 20 מוסדות מקבל תקן של קב"ט מוסדות חינוך והוא אחראי לזה.
<יוחאי וג'ימה: יש מקומות שהם קטנים ולכן הקב"ט הוא גם קב"ט מוסדות החינוך והוא גם קב"ט של הרשות המקומית.
<יוחאי וג'ימה: הוא מתעסק עם שלושה נושאים: מוסדות חינוך, ביטחון שוטף, ועם ההכנה של הרשות המקומית לחירום.
<יוחאי וג'ימה: כל זה על אותו קב"ט וזה יכול להיות יישוב של 10,000 תושבים שיש שם קב"ט אחד שעושה את כל הדברים האלה.
<יוחאי וג'ימה: לכן הפריסה שלו והיכולת שלו להכיר כל מעון שנמצא ביישוב היא קטנה.
<יוחאי וג'ימה: לכן צריך - - -
יפעת שאשא ביטון: אני חולקת על האמירה הזו.
<יוחאי וג'ימה: אני לא אומר, אני אומר לבוא לעשות ביקורת כמו שהוא עושה בגני ילדים והוא עושה דברים כאלה, הוא צריך שתהייה לו קודם כל את הסמכות ושיהיה לו קשר איתם.
<יוחאי וג'ימה: אמרתי גם בנושא חירום.
<יוחאי וג'ימה: תמיד אמרתי לריאד שהוא מנהל את הנושא של החירום במשרד הכלכלה, אם אתם רוצים שזה יהיה מוסדר בואו נעשה הסדרה - - -
<מלי שטריגלר: צריכים קב"ט משלנו.
<יוחאי וג'ימה: כן.
<יוחאי וג'ימה: לכם אין קב"ט היום לצורך העניין שמטפל.
<יוחאי וג'ימה: למשרד החינוך יש מערכת מסודרת של קב"טים מחוזיים והכול.
<יוחאי וג'ימה: במעונות יום במשרד הכלכלה לא קיים כזה דבר.
<יוחאי וג'ימה: כלומר, היום לקב"ט הרשות יש לו קשר עד משרד החינוך, הוא מקבל הנחיות, הוא מקבל הוראות בצורה מוסדרת.
<יוחאי וג'ימה: במשרד הכלכלה זה לא קיים.
<יוחאי וג'ימה: אז אם אנחנו רוצים להסדיר את זה, למה זה גרם?
<יוחאי וג'ימה: זה גרם שגם לנושא חירום יש אבא ואימא כי המנהל במשרד החינוך מתעסק גם בענייני חירום וגם בנושא בטיחות, אז הכול תחת אותו קב"ט שמתעסק גם בנושא הבטיחות, גם בנושא החירום, הכנה לחירום של אותו גן ודואג לו וגם בנושא הביטחון.
<יוחאי וג'ימה: זו מעטפת שלמה ולכן אמרתי את זה גם לריאד בפגישה.
<יוחאי וג'ימה: אמרתי לו שצריך לעשות הסדרה של הנושא, גם ב"צוק איתן", של הכול, גם בנושא החירום, גם בנושא האבטחה כדי שנוכל לקחת את האחריות על זה.
<יוחאי וג'ימה: ברגע ששמתי מאבטח ואני לא יודע אילו נהלים קיימים, אני לא מכיר מי תדרך את הגננת או את אותה אחת שעובדת במעון, אני לא יודע איזה אמצעי מיגון יש כאלה ואחרים – אני לא יכול לקחת אחריות על דבר שאני לא מכיר אותו.
<יוחאי וג'ימה: צריך לעשות הסדרה מסוימת עם השלטון המקומי ועם משרד החינוך.
<יוחאי וג'ימה: אם זה יעבור למשרד החינוך אז - - -
יפעת שאשא ביטון: בכל אופן זה תהליך.
יפעת שאשא ביטון: אנחנו מדברים מה אנחנו עושים עד שזה יקרה.
<יוחאי וג'ימה: אני אומר שגם זה צריך להיות בהסדרה מול הקב"טים ואז לראות מי מטפל בזה ברשות המקומית.
<יוחאי וג'ימה: ברור שבסוף זה ייפול על אותו קב"ט שמתעסק גם וגם וגם.
<יוחאי וג'ימה: אני לא יודע כמה מעונות - - -
יפעת שאשא ביטון: בסופו של יום הוא נמצא.
יפעת שאשא ביטון: כשהוא קב"ט של הרשות בעצם היישוב תחת אחריותו ולא משנה עכשיו אם זה בלוק או בניין או מעון.
יפעת שאשא ביטון: אני בכוונה מחדדת.
יפעת שאשא ביטון: אני רוצה לומר לכם משהו.
יפעת שאשא ביטון: המטרה של הדיון פה זה לא עכשיו להגיד 'אם יהיה לנו תקציב כזה וכזה' כי בדרך כלל אומרים 'אם יתקצבו'.
יפעת שאשא ביטון: גם זורקים את האחריות 'כי אם לא יהיה תקציב אז אנחנו לא עושים'.
יפעת שאשא ביטון: אני רוצה לראות איך בקונסטלציה הנוכחית אנחנו עושים את הכי טוב כי להבטיח את הביטחון של הילדים שלנו מגיל לידה ועד שלוש.
יפעת שאשא ביטון: כמובן אם יהיו לזה השלכות כלכליות או משהו שנצטרך לתת כיבוס אז אנחנו כמובן נבחן את זה ונטפל גם בזה.
יפעת שאשא ביטון: אבל לצאת מנקודת הנחה שקודם כל לבחון איך בתוך המציאות שאנחנו חיים בה אנחנו באמת עושים את המיטב כדי להבטיח את ביטחונם של הילדים.
יפעת שאשא ביטון: קחו בחשבון שיש פה גם ארגונים שאמונים על מעונות היום וגם להם בעייני יש אחריות לסיפור הזה יחד עם משרד הכלכלה.
יפעת שאשא ביטון: בגלל זה אני אומרת 'בואו רגע ננסה לבחון בתוך הסיטואציה שאנחנו נמצאים איך אנחנו ממקסמים'.
<יוחאי וג'ימה: משפט אחרון.
<יוחאי וג'ימה: יחד עם מעונות יום צריך לעשות הסדרה גם לנושא גני הילדים.
<יוחאי וג'ימה: גם גני הילדים למעשה פרוצים כי אין שם אבטחה פיסית.
<יוחאי וג'ימה: צריך לעשות משהו.
<יוחאי וג'ימה: הרי ברור לנו שאנחנו לא נעמיד 18 אלף מאבטחים או 15 אלף כי יש שם אשכולות גנים ודברים כאלה.
<יוחאי וג'ימה: צריכים כאן תפיסה אחרת שהיא כמו שקיימת בירושלים, קיימת במודיעין.
<יוחאי וג'ימה: המשטרה מנסה בכל פעם למצוא איזו פתרון שהוא אבטחה ניידת, סיור שכזה שיש לו אחריות על רובע או משהו כזה לפי מספר גני הילדים.
<יוחאי וג'ימה: ככה מתוקצבים הניידות לצורך העניין.
אורי מקלב: היא לא מושלמת.
<יוחאי וג'ימה: בסדר, אבל היא גם נותנת משהו כי אנחנו לא יכולים, ההוצאות הן כבירות, אלו הוצאות אדירות.
<יוחאי וג'ימה: אני אומר שאז לתת מענה גם למעונות יום וגם לגני הילדים.
<יוחאי וג'ימה: ביחד זה ייתן גם לבתי הספר שלא מאובטחים למעשה.
אורי מקלב: דבר אגב, זה לא בנפרד.
אורי מקלב: יש איזה רציפות בין המעונות לגני הילדים האזורים כך שלקב"ט תהייה לו אחריות גם למעונות.
אורי מקלב: אנחנו לא מדברים על משהו חדש, השילוב הוא יותר קל.
אורי מקלב: אנחנו לא מדברים כאן ליצור יש מאין.
יפעת שאשא ביטון: בהחלט, אני לגמרי מסכימה.
<אחז אגם: בהמשך למה שגברתי אמרה אני רוצה לדבר על מה שקרה בתל אביב.
<אחז אגם: אני אחראי על נושא הגנים בוועד הורי תל אביב.
<אחז אגם: אני אדבר על נושא הגנים והמעונות כי למעשה אני רואה את זה כמקשה אחת.
<אחז אגם: אתמול גם יצאה אמירה של שר החינוך לגבי זה שהוא רוצה לקחת תחתיו גם את עניין החינוך מאפס עד שלוש.
<אחז אגם: יכול להיות שאנחנו נכנסים עכשיו לדלת פתוחה והכול טוב ויפה.
<אחז אגם: מה שכן עשינו, אנחנו הבנו די מהר שמענה מהרשויות, מענה תקציבי כמו שאמרת לא יעבוד לנו בצורה טובה ולכן היום עשינו מספר פעילויות.
<אחז אגם: ראשית, יש בתל אביב את מוקדי "סלע" כאשר מדובר באבטחה עירונית.
<אחז אגם: העירייה תגברה את האבטחה העירונית כאשר אותם מוקדים מטיילים בין המוסדות החינוך הנוכחיים ובכלל מטיילים בעיר, תגברו את עניין האבטחה במוסדות החינוך גם של הגנים וגם של המעונות.
<אחז אגם: בעיקר היה הדגש למספר מועדים וגם הכניסה של הילדים בבוקר.
<אחז אגם: זה נושא מאוד חשוב ובכלל לשים לב האם נכנסים אנשים שאינם צריכים להיכנס וגם כשמשחררים את הילדים בשעות אחר הצהריים.
<אחז אגם: הוא שם דגש מיוחד לתל אביב.
<אחז אגם: שוב, תל אביב על מקומות שקרובים לאתרי בנייה שבהם היה לפחות חשש או פחד של ההורים שיש שם שב"חים (שוהים בלתי חוקיים) או אנשים שלא אמורים להיות שם ואכן נמצאים.
<אחז אגם: הדבר השני שעשינו, ביקשנו כבר ממאבטחים קיימים, כמו שחברי אמר פה עכשיו, אם למשל יש בית ספר קרוב ביקשנו מאותו מאבטח של אותו בית הספר, קיבלנו כמובן שיתוף פעולה מלא של העירייה, שאותו מאבטח של אותו בית ספר כשהוא עושה סיורים מדי פעם בבית הספר יכנס גם למעונות שנמצאים ליד, בין אם זה מעונות או גנים ושיתגבר שם את הדברים.
<אחז אגם: הדבר השלישי שעשינו, ואני לא רוצה שהוא יעשה, זה שהורים מימנו אבטחה.
<אחז אגם: ההורים לא אומרים לממן אבטחה.
<אחז אגם: אני חושב שבמרבית הארץ להורים אין את היכולת - - -
<יערה שילה: הם הופכים להיות מעסיקים, זה גם מורכב אם קורה משהו.
<אחז אגם: נכון.
<אחז אגם: הם לא יכולים לממן.
<אחז אגם: יש לזה משמעויות כאלה ואחרות.
<אחז אגם: היו ארגוני הורים, כמו שאולי שמעתם עליהם "הטובים" שהביאו אנשים שעמדו שם.
<אחז אגם: מדובר בארגון התנדבותי שבהם אנשים הם בהתנדבות.
<אחז אגם: גם אנחנו ארגנו הורים על מנת שיעמדו בכניסות ולו לקדם.
<אחז אגם: עשינו שיתוף פעולה עם ארגון הגמלאים של העיר שגם הם יעמידו.
יפעת שאשא ביטון: יצרת מערך וולונטרי כדי - - -
<אחז אגם: זה לא טוב.
<אחז אגם: לא תמיד זה טוב ואני לא בטוח שהם יעצרו את המחבל הבא.
<אחז אגם: ואם ירצה המחבל הבא להיכנס לגן ילדים אני לא בטוח שהם האנשים שיצליחו לעצור אותו.
<אחז אגם: אמר לי מישהו בבדיחה ואני מקבל את זה ברצינות, שיכול להיות ש-50% שהוא יטפל דווקא למאבטח ולא לילדים, זה יותר טוב אבל זה יכול לקרות.
<אחז אגם: זה גם, ברגע שיש שם אדם שעומד בכניסה אז מרתיע וזה לא נותן את אותה תחושה.
<אחז אגם: יש דרכים להתמודד, אבל זה לא דרך זה.
<אחז אגם: דווקא המימון שניתן על ידי משרד החינוך בשבועיים האחרונים על ידי משרד האוצר עזר מאוד לקדם.
<אחז אגם: הייתה בעיה רצינית לארגן מאבטחים, אז משטרת ישראל הורידה את הקריטריונים - - -
<ליאור גבאי: זה לא עזר בשום מקום, אף רשות מקומית לא התחילה בפועל עם כל הרעיון הזה של אבטחה.
<ליאור גבאי: זו הייתה - - - <קריאה:> כן עבדו.
יפעת שאשא ביטון: ניתן לו רק לסיים.
יפעת שאשא ביטון: <קריאה:> יש מעל 40 רשויות שביקשו כסף, יש.
<קריאה: אנחנו מוציאים את ארבע רשויות שעושות אבטחה.
<אחז אגם: אני אסיים ואומר, ראשית בתל אביב זה כן היה.
<אחז אגם: יותר מזה, אני יודע היום עד כמה זה היה כי אני יודע מה נגרע לי בגנים היום, ביומיים האחרונים ואיך אני חוטף מההורים כל יום 'מה קורה עם עניין האבטחה'.
<אחז אגם: היו פעולות והיו פעולות טובות, אבל דווקא המימון הנוסף שהיה עזר לנו לעשות את הדברים הנוספים.
<אחז אגם: יש בעיה מאוד מאוד קשה לעניין מאבטחים.
<אחז אגם: כאילו, בעיית כוח אדם.
<אחז אגם: אין אנשים שרוצים.
<אחז אגם: עלתה הצעת חוק, אני לא יודע באיזו רמה זה היה, לעניין ליצור שמאבטחים יהיו עבודה מועדפת ואז אנשים יגיעו לשם.
<אחז אגם: זה יכול לעזור לנו.
<אחז אגם: אגב, זה מסוג הדברים שלא מצריכים תקציבים אלא מצריכים שינוי סדר עדיפויות שיכול לעזור.
<אחז אגם: אלו פעילויות שאפשר לעשות שלא מצריכות כסף.
<אחז אגם: תודה.
יפעת שאשא ביטון: נציג "נעמ"ת" בבקשה.
<ירון מלך: הקשר בנושא הזה עם הרשויות הוא אפסי לחלוטין.
<ירון מלך: הם לא מכירים אותנו מבחינת אפילו איפה כל מעון נמצא.
<ירון מלך: אנחנו, כשיצא החוזר של האבטחה בערך ב-18 באוקטובר השאירו לנו פחות משבועיים.
<ירון מלך: אנחנו כל הארגונים הגדולים, אני מעריך שזה בסדר גודל של 45% שמפעילים מעונות יום מוכרים, אנחנו ביחד ארגנו רשימות כתובות ושלחנו אותן לרשויות בכדי שיגלגלו את הנושא, שיתחילו להתניע את תהליך האבטחה.
<ירון מלך: להגיד לכם כמה רשויות חזרו אלינו או התייחסו למכתב שלנו, אולי על שתי כפות ידיים אפשר לספור את הרשויות שבכלל התייחסו - - -
יפעת שאשא ביטון: גם כארגון יכולתם.
<ירון מלך: החוזר היה לרשויות.
<ירון מלך: כאילו שכחו את הארגונים והרשויות לא עובדות מול - - -
יפעת שאשא ביטון: בגלל שהתקצוב לא חל - - -
<ירון מלך: לא משנה מה הסיבה, אבל בפועל שמירה לא יצאה אפילו לשבועיים שהיו.
<ירון מלך: <קריאה:> רק להגיד לך שיש מעל 40 רשויות שהגישו בקשות.
<ירון מלך: אני לא קיבלתי שומר לשום מעון.
<ירון מלך: לא קיבלתי שומר לשום מעון.
<ירון מלך: אני גם רוצה לומר על דבר שציינו אותו וזה קצת מטריד.
<ירון מלך: למשל "נעמ"ת" פרוסה על כל הארץ והיו מקומות שוועדי ההורים של המעונות, במקומות שיש להם אפשרות, דאגו להציב שומר.
<ירון מלך: בסל התשומות שמתוכו מתורגם המימון של המעון אין דבר כזה.
<ירון מלך: כלומר, אין מושג כזה.
<ירון מלך: חשבון פשוט, זה בערך באזור ה-12-13 אלף שקל לחודש עלות שומר על כל פעילות המעון.
<ירון מלך: אין מאיפה להביא את זה מבלי להטיל את זה על ההורים ואת זה אף אחד לא רוצה.
<ירון מלך: הארגונים, להם אין מאיפה להביא את זה.
<רחל סעדה: מי מימן?
<ירון מלך: ההורים.
<ירון מלך: ההורים, ההורים התנדבו וזה לא בסדר שמקומות שיש להם שמים ובמקומות שאין ואפילו באותה רשות לא שמים.
<ליאור גבאי: ליאור גבאי, מנכ"ל "נאות מרגלית" – רשת חינוך ארצית לגיל הרך.
<ליאור גבאי: אני רוצה לציין שני נושאים מאוד חשובים.
<ליאור גבאי: האחד בהקשר למה שידידי ירון אמר.
<ליאור גבאי: הרשות המקומית בפועל הרי עושה שמירה באמצעות אשכול גנים ובכל מיני צורות כאלה ואחרות.
<ליאור גבאי: נוצר מצב שיש באותו רחוב שני גני ילדים או שלושה גני ילדים שהם מצריכים ומאפשרים תקצוב והרשות המקומית מבצעת שמירה.
<ליאור גבאי: אומרים לה או.
<ליאור גבאי: קיי ולפחות בעידן הנוכחי, במצב הזה בואו תאבטחו לא עם שומר בשער אלא עם מישהו שיכנס ויצא, גם זה לא קרה מול הרשויות המקומיות.